บาทเปิดตลาด 35.65/67 อ่อนค่าตามยูโร
เงินบาทเปิดตลาด 35.65/67 บาทต่อดอลล่าร์  อ่อนค่าตามยูโร ขานรับ ECB ขยายเวลา QE เพิ่มตามคาด
29 ต.ค. 2565

เงินบาทเปิดตลาด 35.65/67 บาทต่อดอลล่าร์  อ่อนค่าตามยูโร ขานรับ ECB ขยายเวลา QE เพิ่มตามคาด
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 35.65/68 บาท/ดอลลาร์ อ่อนค่าจากช่วงเย็นวานนี้ที่ปิดตลาดที่ระดับ 35.60 บาท/ดอลลาร์
เงินบาทเช้านี้ปรับตัวอ่อนค่าลง หลังจากที่ดอลลาร์สหรัฐแข็งค่าขึ้นจากผลของการประชุมธนาคารกลางยุโรป (ECB) เมื่อวานนี้ ที่มีมติขยายระยะเวลาในการซื้อพันธบัตรตามมาตรการผ่อนคลายเชิงปริมาณ (QE) ออกไป ซึ่งทำให้ดอลลาร์สหรัฐมีแรงซื้อกลับคืน "บาทอ่อนค่าลง จากผลที่เมื่อวานนี้ ECB มีมติขยายเวลาการทำ QE จึงทำให้เงินยูโรร่วงลงไป และดอลลาร์สหรัฐฯ เด้งขึ้นมา และดอลลาร์สหรัฐมีแรงซื้อคืน" นักบริหารเงิน ระบุ
ขณะเดียวกันตลาดรอติดตามการประชุมคณะกรรมการกำหนดนโยบายการเงิน ของธนาคารกลางสหรัฐ (FOMC) ในวันที่ 12-13 ธ.ค.นี้ ซึ่งส่วนใหญ่ต่างคาดว่ามีโอกาสที่จะปรับขึ้นอัตราดอกเบี้ยในการประชุมรอบนี้
นักบริหารเงิน คาดว่า วันนี้เงินบาทยังมีโอกาสอ่อนค่า มองกรอบไว้ที่ 35.60-35.70 บาท/ดอลลาร์